stanford-oval/wikipedia huggingface dataset:
Tumma nainen
Kappaleet

Tumma nainen – 3.33 (alkup. Dark Lady, säv. John Durrill, suom. san. Pertti Reponen)
Vai niin, vai niin – 3.18 (alkup. I Do, I Do, I Do, I Do, säv. B. Andersson, S. Anderson & B. Ulvaeus, suom. san. Reponen, sov. A. Oinonen)
Soley soley – 2.55 (säv. Fernando Arbex, suom. san. C. Johansson, sov. Nacke Johansson)
Sen eläisin uudelleen – 4.08 (alkup. We'll Live It All Again, säv. Al Bano Carrisi, Detto Mariano & A. Alexi, sov. Veikko Samuli)
Niin – 3.33 (alkup. Si, säv. Pace, Panzeri, Pilat & Conti, suom. san. C. Johansson)
Loppumaan ken sateen saisi – 3.54 (alkup. Who'll Stop the Rain, säv. J. C. Fogerty, suom. san. C. Johansson, sov. K. Backlund)
Käy luonain eilinen – 3.54 (alkup. Yesterday Once More, säv. R. Carpenter & J. Bettis, suom. san. Hector)
Chanson D'amour – 2.42 (säv. Wayne Shanklin, suom. san. Hillevi, sov. A. Oinonen)
Miesten tähden (alkup. Liebeskummer Lohnt Sicht Nicht, säv. Bruhn & Buschor, suom. san. Saukki, sov. Veikko Samuli
Rakastan – Saavuthan – 3.27 (alkup. Aprés Toi, säv. M. Panas, suom. san. Juha Vainio, sov. O. Höyer)
Vie meidät rakkauteen – 3.30 (alkup. Tando d'Amour, säv. L. Leandros & K. Munro, suom. san. C. Johansson, sov. Veikko Samuli)
Taas kun tuulee – 2.17 (alkup. Come September, säv. Black & London, suom. san. Pertti Reponen, sov. A. Oinonen)
My Boy Lollipop – 2.13 (säv. Robert Spencer & Johnny Roberts, suom. san. Kullervo, sov. Nacke Johansson)
Niin se käy – 2.29 (alkup. 1, 2, 3, säv. Jean-Paul Cara & Tony Rallo, suom. san. Vexi Salmi)
Maritza – 3.01 (alkup. La Maritza, säv. Jean Renard, suom. san Juha Vainio, sov. S. Rannikko)
Niin paljon – 3.05 (alkup. We've Only Just Begun, säv. Roger Nichols & Paul Williams, suom. san. C. Johansson)
Mä tahdon teidän oppivan – 2.16 (alkup. I'd Like to Teach, säv. B. Backer, B. Davis, R. Cook & R. Greenaway, suom. san. Pertti Reponen, sov. A. Oinonen)
Rakkaus kaunistaa – 3.07 (alkup. Rain and Tears, säv. E. Papathanassiou & B. Bergman, suom. san. C. Johansson, sov. A. Oinonen)
Fernando – 4.26 (säv. B. Andersson, S. Anderson & B. Ulvaeus, suom. san. S. Simola)
Sunny – 4.02 (säv. Bobby Hebb, suom. san. Vexi Salmi, sov. A. Oinonen)
Aiheesta muualla

20 suosikkia – Tumma nainen Suomen äänitearkiston tietokannassa[vanhentunut linkki]
Greatest Hits (Aerosmith)

| Greatest Hits Aerosmith |
| --- | --- | --- |

Kokoelmalevyn tiedot
 Äänitetty : 1972–1979
 Julkaistu: 1980
 Tyylilaji: hard rock
 Kesto: 37.15
 Levy-yhtiö: Columbia Records
Aerosmithin muut julkaisut
| Night in the Ruts 1979 | Greatest Hits 1980 | Rock in a Hard Place 1982 |
Greatest Hits on vuonna 1980 julkaistu Aerosmithin kokoelma-albumi, joka sisältää yhtyeen suurimmat hitit vuosilta 1973-1979. Kokoelmasta on myös tehty uusia remasteroituja versioita 90-luvulla, esimerkiksi eräässä versiossa on kappaleita vuosilta 1973-1989.
Kappaleet

”Dream On” (Tyler) - 4:28
”Same Old Song and Dance” (Perry, Tyler) - 3:01
”Sweet Emotion” (Hamilton, Tyler) - 3:12
”Walk This Way” (Perry, Tyler) - 3:31
”Last Child” (Tyler, Whitford) - 3:27
”Back in the Saddle” (Perry, Tyler) - 4:38
”Draw the Line” (Perry, Tyler) - 3:21
”Kings and Queens” (Douglas, Hamilton, Kramer, Tyler, Whitford) - 3:47
”Come Together” (John Lennon, Paul McCartney) - 3:45
”Remember (Walking in the Sand)” (Morton) - 4:05
Alkuperäisten albumien kappalelähteet

Aerosmith (1973) (1.)
Get Your Wings (1974) (2.)
Toys in the Attic (1975) (3. & 4.)
Rocks (1976) (5. & 6.)
Draw the Line (1977) (7. & 8.)
Abbey Road Soundtrack (1978) (9.)
Night in the Ruts (1979) (10.)
Get Into You

| Get Into You Dannii Minogue |
| --- | --- | --- |

Studioalbumin tiedot
 Äänitetty : 1992–1993
 Julkaistu: 4. lokakuuta 1993
 Tuottaja(t): Bruce Forest, Andy Whitmore, Dancin' Danny D
 Tyylilaji: Pop
 Levy-yhtiö: MCA/Mushroom
Dannii Minoguen muut julkaisut
| U.K. Remixes 1991 | Get Into You 1993 | Girl 1997 |
Get Into You on australialaisen pop-laulaja Dannii Minoguen toinen studioalbumi. Se julkaistiin 4. lokakuuta 1993. Albumia myytiin Isossa-Britanniassa 15 000 kappaletta.
Kappaleet

"This Is It"
"Love's on Every Corner"
"Until We Meet Again"
"Tonight’s Temptation"
"Be Careful"
"I Dream"
"Show You the Way to Go"
"Lucky Tonight"
"This Is the Way"
"Get into You"
"If You Really"
"Wish You’d Stop Wishing"
"Kiss and Make Up"
"Its Time To Move On"
HMHS Letitia (1912)

| HMHS Letitia |
| --- | --- |
 HMHS Letitia
Tyyppi:  Sairaalalaiva
Nykyinen reitti:  Glasgow – Quebec – Montreal
Aiemmat nimet:  SS Letitia
Omistaja:  Donaldson Line
Rakennustelakka:  Scotts Shipbuilding and Engineering Company
Rakennusnumero:  437
Tilattu:  1912
Vesillelasku:  21. helmikuuta 1912
Neitsytmatka:  4. toukokuuta 1912
Status:  Törmäsi särkkään ja upposi 1. elokuuta 1917
Tekniset tiedot
Pituus:  143,3 m
Leveys:  17,3 m
Syväys:  8,8 m
Bruttovetoisuus:  8 991 brt
Nopeus:  14 kn
Matkustajia:  1 250
Miehistö:  137
HMHS Letitia oli brittiläinen sairaalalaiva, joka ajoi karille Portuguese Covessa Halifaxin sataman edustalla Kanadassa 1. elokuuta 1917, kun se oli tuomassa 546 haavoittunutta kanadalaista sotilasta Liverpoolista Isosta-Britanniasta.
Rakentaminen

HMHS Letitia rakennettiin SS Letitiana Scott's Shipbuilding & Engineering Co:n telakalla Greenockissa Skotlannissa vuonna 1912. Se laskettiin vesille 21. helmikuuta 1912 ja valmistui toukokuussa samana vuonna. Alus oli 143,3 metriä pitkä, sen säde oli 17,3 metriä ja sen syväys oli 8,8 metriä. Sen vetoisuus oli arviolta 8 991 bruttorekisteritonnia, ja aluksen huippunopeus oli 14 solmua.
Varhainen ura

SS Letitia teki neitsytmatkansa Glasgow'sta Quebeciin ja Montrealiin ennen ensimmäistä maailmansotaa. Sillä oli tilaa noin 1 387 matkustajalle ja miehistölle, ja se toisinaan kuljetti lastinaan myös postia.
Ensimmäinen maailmansota

Ensimmäisen maailmansodan puhjettua Iso-Britannia määräsi SS Letitian muutettavaksi sairaalalaivaksi, jonka takia laiva siityi Royal Canadian Naval Medical Servicen alaisuuteen. Laivaan tehtii muutoksia, jotta laiva voisi tarjota tuoreimpia lääketieteelisiä hoitoja ja helpotusta potilaille. Sillä oli täydellinen lääkäri- ja hoitohenkilökunta. Kaikki sairaalalaivoiksi muutetut alukset olivat selvästi maalattu valkoiseksi, vihreällä raidalla ja kolmella punaisella ristillä molemmin puolin. Näin tehtiin erottamaan nämä ”ei-taistelevat” alukset muusta merenkulusta. Mutta joskus myös nämä ”ei-taistelevat” alukset joutuivat vihollisten sukellusveneiden kohteiksi. Letitia sai etuliitteen HMHS (His Majesty’s Hospital Ship).
HMHS Letitia toimi kunniakkaasti Välimerellä ja joutui jopa tulituksen kohteeksi, kun se evakuoi haavoittuneita sotilaita Dardanellien lähellä. Sairaala-alus suoritti ensimmäisen pelastuksensa merellä 27. marraskuuta 1916 saapuessaan uppoavan SS Cityn avuksi noin 170 km Maltan itäpuolelta. HMHS Letitia pelasti kaikki eloonjääneet ja seilasi takaisin turvallisesti.
Letitia siirrettiin Välimereltä Atlantille vuonna 1917, ja sen uutena tehtävänä oli tuoda Yhdistyneessä kuningaskunnassa olleet haavoittuneet kanadalaiset sotilaat takaisin kotiinsa Kanadaan. Sairaala-alus teki yhteensä viisi matkaa Liverpoolista Yhdistyneestä kuningaskunnasta Halifaxiin Kanadaan tuoden yhteensä 2 600 haavoittunutta kanadalaista sotilasta kotiin.
Uppoaminen

HMHS Letitia lähti Liverpoolista yhdeksännen kerran matkassaan täysi määrä miehistön jäseniä, 137 miestä, 74 sairaalahenkilöstöä (mukaan lukien 12 sairaanhoitajaa) ja 546 haavoittunutta kanadalaista sotilasta. Letitian lähtiessä matkaan vuoden 1917 heinäkuun lopussa Letitia oli ollut sairaalalaivana lähes kolme vuotta.
Matkalla ei ollut ongelmia, kunnes aamulla 1. elokuuta 1917 sumu ilmestyi Nova Scotian rannikolta. Näkyvyys väheni lähes nollaan, mutta kapteeni William McNeil jatkoi samalla kurssillaan ja lähetti useita miehistön jäseniä kuuntelemaan erilaisia pillejä, poiju-kelloja ja sumutorvia, jotka varoittavat aluksia vaarallisista särkistä, jotka uhkaisivat Halifaxin satamaan pääsyä.
Sataman sisäänkäynnissä luotsi tuli kyytiin, mutta laski aluksen sijainnin tiheän sumun takia väärin. Kymmenen minuuttia myöhemmin alus ajoi karille noin 600 metriä etelään Portuguese Covesta. Törmäyksen jälkeen kapteeni pyysi välittömästi apua kaikkien matkustajien evakuoinnissa. Kaikki sotilaat poistuivat ilman tapaturmia. Kapteeni ja miehistö pysyivät aluksella seuraavaan aamuun asti. Sataman läheisyyden vuoksi muut alukset olivat nopeasti paikalla auttamassa. Aluksesta selvisivät kaikki paitsi yksi hiililapioija.
Onnettomuuden jälkeisinä kuukausina hylky alkoi murtua kahtia ja upota syvempään veteen.
Seuraukset ja hylky

Kaikki matkustajat ja hoitohenkilökunta pelastuivat, mutta yksi hiililapioija kuoli onnettomuudessa.
Letitian hylky lepää lähellä Halifaxin sataman eteläpuolta Portuguese Covessa noin 37 metrin syvyydessä. Se on suosittu sukelluskohde nykypäivänä.
HMHS Letitia karilla lokakuussa vuonna 1917
Käännös suomeksi
Urkupiste

Esimerkki urkupisteestä (bassoäänessä).
Urkupiste (saks. Orgelpunkt) on samana pysyvä sävel, joka esiintyy tavallisesti musiikkikudoksen alimmassa äänessä ja jota vasten ylemmät äänet liikkuvat. Duuri–molli-tonaalisessa musiikissa urkupiste on yleensä toonika- tai dominanttisävel. Urkupiste toimii tonaalisesti ja muotorakenteellisesti selkeyttävänä tekijänä sävellyksen lopussa tai impressionistisessa musiikissa sointivärivaikutelmien synnyttäjänä.
Nimitys urkupiste viittaa urkuihin, joissa pitkän pedaalisävelen pito on mahdollista; lisäksi urkusävellyksissä urkupiste on yleinen sävellyskeino.
Urkupistettä on käytetty varhaisbarokin taistelumusiikissa (ital. alla battaglia), mm. Heinrich Schützin teoksessa Es steh Gott auf (SWV 356). Urkupiste voi esiintyä myös sävellyksen alussa: J. S. Bachin Matteus-passio, Richard Straussin sävelruno Näin puhui Zarathustra. Henry Purcellin teoksessa Fantasy upon One Note urkupiste kulkee läpi koko teoksen.
Tonga talviolympialaisissa 2014

Tonga osallistui Sotšin talviolympialaisiin 2014. Maa kilpaili ensimmäistä kertaa historiansa aikana talviolympialaisissa. Tongan joukkueeseen kuului Sotšin olympialakisoissa vain ohjaskelkkailija Bruno Banani, joka sijoittui lajissaan 32:nneksi.
Joukkue > Ohjaskelkkailu

Bruno Banani
Hamura

| Hamura (羽村市) |
| --- | --- |
 Tamajoki Hamurassa
 lippu:  Symboli
 Hamuran sijainti Tokion metropolissa
 Hamura
 Koordinaatit: 35°46′01.8″N, 139°18′39.4″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  9,90 km²
Väkiluku (2017):  56 144
 – Väestötiheys:  5 671 as./km²
Symbolit:  
 – Kukka:  Sakura
 – Puu:  Neidonhiuspuu
 – Lintu:  Haukkapöllö
Aikavyöhyke:  UTC+9
 
 www.city.hamura.tokyo.jp 
Infobox OKVirheellinen NIMI-arvo: 
Hamura (jap. 羽村市, Hamura-shi) on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Akirunon, Fussan ja Ōmen kaupunkeihin sekä Mizuhon maaseutukaupunkiin. Hamurassa on 56 144 asukasta (vuonna 2017) ja sen pinta-ala on 9,90 neliökilometriä.
Hamura perustettiin 1. marraskuuta 1991. Tamagawan akvedukti, joka rakennettiin 1600-luvun puolivälissä tuomaan juomavettä Tamajoesta Edoon, alkaa Hamurasta. Kaupunkia palvelee JR Higashi-Nihonin Ōme-linja.
Aiheesta muualla

Kuvia tai muita tiedostoja aiheesta Hamura Wikimedia Commonsissa
Kaupungin internetsivut (japaniksi)
HMS Daring (H16)

| HMS Daring |
| --- | --- |


Aluksen vaiheet
Rakentaja:  John I. Thornycroft and Company, Woolston
Kölinlasku:  18. kesäkuuta 1931
Laskettu vesille:  7. huhtikuuta 1932
Palveluskäyttöön:  25. marraskuuta 1932
Poistui palveluskäytöstä:  uponnut 18. helmikuuta 1940
Tekniset tiedot
Uppouma:  1 397 t (standardi)
Pituus:  100 m
Leveys:  10 m
Syväys:  3,8 m
Koneteho:  36 000 hv
Nopeus:  36 solmua
Miehistöä:  145
Aseistus
Aseistus:  4 x 4,7" QF Mk IX -tykkiä yksiputkisina CP Mk XIV -asennuksina 1 x QF 12 naulan 20 cwt Mk I/L45 -tykki 2 x QF 2 naulan Mk II/L39 -tykkiä yksiputkisina Mk II asennuksina 2 x 0,5" nelipiippuista konekivääriä 8 x 21" torpedoputkea
HMS Daring (viirinumero H16) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa.
Valmistus

Alus tilattiin vuoden 1930 laivasto-ohjelmassa John I. Thornycroftin and Companyltä Woolstonista, missä köli laskettiin 18. kesäkuuta 1931. Alus laskettiin vesille 7. huhtikuuta 1932 ja otettiin palvelukseen 25. marraskuuta. Aluksen valmistuskustannukset olivat 225 536 puntaa ilman Amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin Välimeren laivaston 1. hävittäjälaivueeseen. Alus palasi palvelukseen huhtikuussa 1934 oltuaan huollossa Sheernessin telakalla. Alus oli syys-lokakuussa Persianlahdella, mihin sisältyi 3. syyskuuta – 24. lokakuuta Sheernessissä tehdyt ulkomaankomennuksen edellyttämät muutokset. Alus siirrettiin joulukuussa 1934 Kiinan asemalle sijoitettuun 8. hävittäjälaivueeseen, jossa se palveli toiseen maailmansotaan saakka.
Alus lähti 3. syyskuuta 1939 sisaralustensa HMS Duncanin, HMS Dianan ja HMS Daintyn kanssa Aleksandriaan. Alukset saapuivat 26. syyskuuta Adeniin, jossa ne määrättiin Punaisen meren valvontatehtäviin. Osasto jatkoi matkaansa marraskuussa Maltalle.
Alus siirrettiin 25. marraskuuta telakalle huoltoon Maltalle. Joulukuussa se määrättiin Kotilaivaston 3. hävittäjälaivueeseen. Se palasi palvelukseen 20. joulukuuta, minkä jälkeen se valmistautui lähtemään uuteen palveluspaikkaansa.
Alus lähti 31. joulukuuta Gibraltarilta yhdessä HMS Scarborough'n kanssa suojaten moottorivikaista apuristeilijä HMS Dunnottar Castlea, joka kykeni matkaamaan ainoastaan 9 solmun nopeudella, Belfastiin telakalle korjattavaksi. Alus saapui 7. tammikuuta Clydeen, josta se siirtyi edelleen Portsmouthiin. Se siirrettiin 10. tammikuuta Portsmouthissa telakalle, josta se palasi palvelukseen 25. tammikuuta. Alus siirtyi Irlannin meren kautta Scapa Flow'hun liittyen 10. helmikuuta uuteen laivueeseensa, jonka tehtävänä oli suojata saattueita Norjan ja Britteinsaarten välillä.
Saksan laivaston sukellusvene U-23 torpedoi 18. helmikuuta 1940 Daringin 40 merimailia Pentland Firthistä itään. Alus oli suojaamassa saattuetta HN-12 Bergenistä Methiliin. Osuman seurauksena alus kaatui, jolloin sen miehistöstä pelastui ainoastaan viisitoista ja 157 saadessa surmansa. Sukellusvene HMS Thistle poimi merestä viisi pelastuneista.
Päälliköt

Aluksen päällikköinä olivat:
Thomas Balfour Fellowes 1. joulukuuta 1932 – huhtikuu 1934
Louis Francis Albert Victor Nicholas Mountbatten 6. huhtikuuta 1934 –
Geoffrey Barnard 15. syyskuuta 1935 – heinäkuu 1937
Sydney Alan Cooper 7. heinäkuuta 1939 – 18. helmikuuta 1940 (kaatui)
Tšehov (täsmennyssivu)

Tšehov tai Tšehova voi tarkoittaa seuraavia:
Anton Tšehov (1860–1904), venäläinen kirjailija
Mihail Tšehov (1891–1955), venäläinen näyttelijä ja ohjaaja
Olga Tšehova (1897–1980), venäläis-saksalainen näyttelijä
Viktor Tšehov (1901–1988), venäläinen kirjailija
Tšehov, kaupunki Moskovan alueella Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tšehov”, voi hakea sivunnimihaulla, laajalla sivunnimihaulla tai tekstihaulla.
Ultraäänitestaus

Ultraäänitestaus on eräs ainettarikkomaton testaus- ja koestus-, eli NDT-menetelmä. Menetelmässä käytetään ultraääntä eli 50kHz – 500 MHz taajuisia ääniaaltoja.
Testauslaitteisto koostuu ultraäänilaitteesta ja ultraääniluotaimesta, joka on pietsosähköinen värähtelijä. Ultraäänilaitteella synnytetään sähköisiä pulsseja, jotka johdetaan ultraääniluotaimelle, joka edelleen muuntaa pulssit mekaaniseksi värähtelyksi. Tämä värähtely välitetään kontaktiaineen avulla tarkastettavaan kohteeseen. Mikäli tarkastettavassa kohteessa (esimerkiksi hitsi tai valu) on jokin materiaalin liikettä häiritsevä tekijä (virhe), aiheuttaa tämä virhe äänen heijastumisen takaisin luotaimeen. Luotain muuntaa heijastuneen mekaanisen liikkeen takaisin sähköisiksi pulsseiksi jotka edelleen johdetaan takaisin ultraäänilaitteeseen. Takaisin saatu heijastus esitetään A-kuvanäytöllisen ultraäänilaitteen näytöllä aika–amplitudi (voimakkuus) -asteikolla. Heijastus mahdollistaa virheen paikantamisen materiaalin syvyyssuunnassa.
Ultraäänitestaus on testausmenetelmänä hyvin riippuvainen testattavan kohteen sisäisistä ominaisuuksista. Tästä syystä pyritään muun muassa austeniittisilla ja nikkelipohjaisilla materiaaleilla yleisesti käyttämään ultraäänitestauksen sijasta röntgentestausta. Vaikka testattavan kohteen sisäiset ominaisuudet olisivat hyvinkin haasteelliset, eivät ne kuitenkaan estä ultraäänimenetelmän käyttöä asianomaisilla kohteilla.
Ultraäänimenetelmässä on vuosien 1995 ja 2005 välisenä aikana tapahtunut voimakasta teknistä kehitystä tietokoneiden kasvaneen laskentakyvyn ansiosta. Uudet tekniikat kuten TOFD-tekniikka ja vaiheistettu tekniikka tarjoavat useita eri vaihtoehtoja monenlaisten ja -muotoisten kohteiden testaamiseen.
Tšebyšov (Kuun kraatteri)

Tšebyšov.
Tšebyšovin kraatteri on suuri kraatteri Kuun pimeän puolen eteläisellä pallonpuoliskolla. Kraatteri on nimetty venäläisen matemaatikon Pafnuti Tšebyšovin mukaan. Sen halkaisija on 179 kilometriä. Hieman pienempi Langmuirin kraatteri työntyy osittain Tšebyšovin itä–kaakkoreunan päälle, ja nämä kaksi muodostivat yhdessä Brouwerin kraatterin kanssa kolmen suurikokoisen kraatterin ketjun. Tšebyšovin kehän sisälle on myös muodostunut monien pienempien kraatterien ketjuja.
HMS Spur

| HMS Spur |
| --- | --- |


Aluksen vaiheet
Rakentaja:  Cammell Laird
Kölinlasku:  1. lokakuuta 1943
Laskettu vesille:  17. marraskuuta 1944
Palveluskäyttöön:  18. helmikuuta 1945
Poistui palveluskäytöstä:  Portugalin laivastolle 1948
Loppuvaihe:  romutettu 1. lokakuuta 1969
Tekniset tiedot
Uppouma:  827 t (pinnalla) 990 t (sukelluksissa)
Pituus:  66,1 m
Leveys:  7,2 m
Syväys:  4,3 m
Koneteho:  1 900 bhp/1 300 shp
Nopeus:  14,75 solmua (pinnalla) 9 solmua (sukelluksissa)
Miehistöä:  48
Aseistus
Aseistus:  6 ×  21" (533 mm) torpedoputkea, joihin 12 torpedoa 1 × 4" tykki
HMS Spur oli Britannian kuninkaallisen laivaston S-luokan sukellusvene.
Valmistus

Alus tilattiin 7. huhtikuuta 1943 osana vuoden 1943 laivasto-ohjelmaa Cammell Laird and Company, Limitediltä, missä köli laskettiin 1. lokakuuta 1943. Alus laskettiin vesille 17. marraskuuta 1944 ja otettiin palvelukseen 18. helmikuuta 1945.
Palvelus

Alus upotti Malakansalmessa kaikkiaan yksitoista dzonkkia. Alus myytiin marraskuussa 1948 Portugalille, joka liitti sen laivastoonsa nimellä NRP Narval. Alus myytiin romutettavaksi 1. lokakuuta 1969.
URN

URN-tunnus (engl. Uniform Resource Name) on verkkojulkaisulle annettava ainutkertainen ja pysyvä tunniste. Pysyvyydellä tarkoitetaan sitä, että dokumentille annettu URN-tunnus ei muutu, kunhan julkaisun identiteetti ja nimi pysyvät samana.
Suomessa Kansalliskirjasto ylläpitää URN-rekisteriä yliopistoille ja muille pysyväluonteisille organisaatioille, kuten tutkimuslaitoksille.
IETF:n keskuudessa laadittiin ensimmäinen luonnos URN-tunnisteesta 1994 ja Suomen Kansalliskirjasto otti sen käyttöön 1997. Vuoteen 2024 mennessä sen on ottanut käyttöön 13 kansalliskirjastoa, mutta eri maissa hyödynnetään muunkinlaisia tunnisteita. Esimerkiksi Ranska ja Luxemburg käyttävät ARK-tunnisteita (Archival Resource Key).
Aiheesta muualla

Elektronisten julkaisujen identifiointi -opas
Tšeboksaryn tekojärvi

| Tšeboksaryn tekojärvi |
| --- | --- |
 Näkymä padolta Tšeboksaryn tekojärvelle.
Valtiot:  Venäjä
Paikkakunta:  Nižni Novgorodin alue, Marin tasavalta ja Tšuvassia 
Koordinaatit:  56°18′00″N, 46°43′00″E
Vesistöalue ja valuma-alueen tietoja
Laskujoki:  Volga
Mittaustietoja
Pituus:  341  km
Pinta-ala:  2 190 km²
Tilavuus:  8,35 km3
Keskisyvyys:  6,1 m
Suurin syvyys:  21 m
 fiTšeboksaryn tekojärvi 
Tšeboksaryn tekojärvi (ven. Чебоксарское водохранилище, tšuvassiksi Шупашкар шыв усравĕ) on tekojärvi Venäjällä, Volgan keskijuoksulla. Sen muodosti Tšeboksaryn vesivoimalaitoksen padon rakentaminen Novotšeboksarskin kaupungin kohdalle. Voimala valmistui 1982.
Järvi on 341 km pitkä, sen pinta-ala on 2190 km2, ja suurin syvyys 21 m.. Se sijaitsee osittain Nižni Novgorodin alueella, osittain Marin ja Tšuvassian tasavalloissa. Alkuperäisen suunnitelman mukaan järven vedenkorkeudeksi olisi tullut 68 m ja pinta-alaksi 2274 km2, mutta ympäröivien alueiden asukkaiden vastustuksen takia vedenkorkeus on jäänyt 63 m tasolle. Tämä haittaa vesiliikennettä ja heikentää vesivoimalan tehoa.
Tekojärven rantojen tärkeimmät kaupungit ovat Tšeboksary ja Kozmodemjansk. Siihen laskevista joista tärkeimmät ovat Vetluga ja Sura.
Tšehovin ase

Tšehovin ase on fiktiossa, kuten kirjallisuudessa, televisiosarjoissa tai elokuvissa, käytetty tekniikka, missä tarinan varhaisessa vaiheessa esitellään näennäisesti merkityksetön asia, joka tarinan edetessä nousee merkittävään asemaan juonen kannalta. Termi on saanut nimensä venäläisen näytelmäkirjailija Anton Tšehovin mukaan, joka mainitsee siitä kirjeissään useita muunnelmia. Tšehov itse sovelsi ohjetta näytelmässään Vanja-eno: siinä pistooli esitellään tarinan alussa jokseenkin puolihuolimattomasti, mutta tarinan loppua kohti siitä tulee tärkeä osa juonta, kun Vanja-eno aikoo raivonpuuskassaan ampua sillä itsensä.[lähde? ]
»Jos ensimmäisessä näytöksessä seinällä roikkuu ase, kolmanteen näytökseen mennessä sillä tulee ampua jotakin. Jos asetta ei aiota käyttää, ei sitä tarvita seinällä.» 
(Anton Tšehov)
Ohjetta on usein tulkittu häivetekniikaksi, mutta konsepti voidaan tulkita myös tarkoittamaan ”älä lisää tarpeettomia esineitä tarinaan”. Tšehovin ase -säännön unohtaminen voi johtaa suuriinkin juonen aukkoihin.
Tšehov esitti ohjeen muun muassa kirjoittajakursseilla Krimin niemimaalla, ja siellä sen kirjasi 1889 muistiin kurssilainen Ilja Gurlyand.
Salapoliisitarinoissa esiintyy tämäntyyppisiä yksityiskohtia: löytyy veitsi, joka aluksi näyttää tarpeettomalta, mutta joka myöhemmin ratkaisee kaiken. Myös saduissa rakenne toimii usein.tarvitaan parempi lähde
Tšebotarevin tiheyslause

Olkoon  L/K  K:n Galois'n laajennus Galois'n ryhmänään  G. Asetetaan kaikille  K:n alkuideaaleille  {\mathfrak {p}}, jotka ovat haarautumattomia  L:ssä,  ({\mathfrak {p}},L/K):=\{({\mathfrak {P}},L/K)|{\mathfrak {P}}|{\mathfrak {p}}\}. Tämä on  G:n konjugaattiluokka.
Tšebotarevin tiheyslause: Olkoon  L/K lukukuntien äärellinen laajennus Galois'n ryhmänään  G ja olkoon  C  G:n konjugaattiluokka. Tällöin niiden  K:n alkuideaalien joukko, jolle  ({\mathfrak {p}},L/K)=C, on Dirichlet'n tiheys  |C|/|G| kaikkien  K:n alkuideaalien joukossa. Erityisesti jos  G on Abelin ryhmä, kaikilla kiinnitetyillä  \tau \in G, joukon  K niiden alkuideaalien  {\mathfrak {p}} joukolla, jolle  ({\mathfrak {p}},L/K)=\tau , on tiheys  (G:1).
Lause todistetaan yleensä luokkakuntateorian avulla, mutta lauseelle on esitetty myös alkeellisia todistuksia (Fried, Jarden:Field Arithmetic) samoin kuin algebralliseen lukuteoriaan perustuva todistus (Schoof: Catalan's Conjecture).
Urkuri

Urkuri eli urkujensoittaja eli urkutaiteilija on muusikko, joka soittaa urkuja. Urkuri voi soittaa uruille sävellettyjä sooloteoksia, hän voi soittaa yhtyeen tai orkesterin kanssa tai säestää yhtä tai useampaa soittajaa tai soolosoittajaa. Hän voi säestää seurakunnan virsilaulua ja soittaa liturgista musiikkia.
Diplomiurkuri on Taideyliopiston Sibelius-Akatemiassa urkudiplomin suorittanut muusikko. Urkudiplomi myönnetään urkujensoiton loppututkinnon hyväksytystä läpäisemisestä.
Aiheesta muualla

Kuvia tai muita tiedostoja aiheesta Urkuri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Organist
Käännös suomeksi